ORDE do 31 de maio de 2004 pola que se declara de interese galego a Fundación de Estudios Biomoleculares y Biotecnología de Galicia e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE — III. OUTRAS DISPOSICIÓNS — 24/06/2004

Visto o expediente de recoñecemento de interese galego e a inscrición no Rexistro de Fundacións de Interese Galego da Fundación de Estudios Biomoleculares y Biotecnología de Galicia.
Supostos de feito:
Primeiro.-A fundación constituíuse en escritura pública outorgada en Lugo o 16 de decembro de 2003, ante o notario Juan Barrios Álvarez, co número de protocolo 1.368.
A composición do padroado que figura na escritura é a seguinte:
Presidente: Jesús Alba Losada.
Secretario: Jorge Dorribo Gude.
Vogal: Domingo José Trigo Pérez.
Vogal: Eduardo Amigo Díaz.
Vogal: Arsenio Méndez Pérez.
Vogal: Jesús Luis Lence Ferreiro.
Segundo.-A fundación formulou solicitude de clasificación para efectos da súa inscrición no Rexistro de Fundacións de Interese Galego, mediante petición presentada por Jorge Dorribo Gude, en calidade de representante da fundación.
Terceiro.-A Fundación de Estudios Biomoleculares y Biotecnología de Galicia, dado o seu obxecto e finalidade, foi clasificada como benéfico-social pola Consellería da Presidencia, Relacións Institucionais e Administración Pública, mediante Orde do 19 de febreiro de 2004 publicada no Diario Oficial de Galicia do 11-3-2004 e adscrita á Consellería de Sanidade.
Cuarto.-Segundo consta no artigo 6 dos seus estatutos ten como obxecto a realización de estudos e actividades orientadas á investigación, formación, cooperación e participación para o desenvolvemento dunha ciencia biomolecular máis accesible e inclusiva.
Quinto.-Á vista da renuncia de Jesús Alba Losada como presidente da fundación, en escritura pública outorgada en Lugo o 7 de abril de 2004 ante o notario Juan Barrios Álvarez, co número de protocolo 417, o secretario da Fundación de Estudios Biomoleculares y Biotecnología de Galicia, remitiu á Consellería de Sanidade un certificado de data 30-4-2004, relativo á nova composición do padroado da fundación e a aceptación do cargo dos membros que a compoñen:
Presidente: Arsenio Méndez Pérez.
Secretario: Jorge Dorribo Gude.
Vogal: Domingo José Trigo Pérez.
Vogal: Eduardo Amigo Díaz.
Vogal: Jesús Luis Lence Ferreiro.
Fundamentos de dereito:
Primeiro.-O artigo 34 da Constitución española recoñece o dereito da fundación para fins de interese xeral, de acordo coa lei. O artigo 27.6º do Estatuto de autonomía para Galicia atribúelle a esta comunidade autónoma competencia exclusiva sobre o réxime de fundacións de interese galego.
Segundo.-De acordo co artigo 32 do Decreto 248/1992, do 18 de xuño, polo que se aproba o regulamento de organización e funcionamento do protectorado das fundacións de interese galego, é competencia desta consellería a declaración de interese galego e a inscrición no rexistro de fundacións da Fundación de Estudios Biomoleculares y Biotecnología de Galicia, exercendo plenamente o protectorado sobre a mesma.
Así en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro e o artigo 32.3º a) do Decreto 248/1992,
DISPOÑO:
Primeiro.-Declarar de interese galego a Fundación de Estudios Biomoleculares y Biotecnología de Galicia, ao cumprir os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordenar a inscrición da Fundación de Estudios Biomoleculares y Biotecnología de Galicia, no Rexistro de Fundacións de Interese Galego, sección da Consellería de Sanidade, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A devandita fundación queda sometida ao disposto no resto da normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servizos, quedando obrigada a renderlle contas anualmente ao protectorado e xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento ao protectorado, con anterioridade ao inicio do exercicio económico para o que se formula e debendo solicitar as preceptivas autorizacións do protectorado cando sexan necesarias.
Santiago de Compostela, 31 de maio de 2004.
José Mª Hernández Cochón
Conselleiro de Sanidade
CONSELLERÍA DE XUSTIZA, INTERIOR E ADMINISTRACIÓN
LOCAL